Illum il-Kunsill adotta regoli ġodda maħsuba biex itaffu l-impatt tat-tifqigħa tal-COVID-19 fuq is-settur tas-sajd u l-akkwakultura. Ir-regoli l-ġodda jieħdu l-forma ta' emendi għar-regolament dwar il-fond Ewropew għall-affarijiet marittimi u s-sajd (FEMS) u r-regolament dwar l-organizzazzjoni komuni tas-swieq (OKS). Huma mistennija li jidħlu fis-seħħ sa tmiem il-ġimgħa. L-att il-ġdid jintroduċi l-miżuri speċifiċi li ġejjin: appoġġ b'rabta mal-waqfien temporanju tal-attivitajiet tas-sajd b'rata massima ta' kofinanzjament ta' 75% tan-nefqa pubblika eliġibbli appoġġ b'rabta mas-sospensjoni temporanja jew it-tnaqqis tal-produzzjoni u l-bejgħ tal-akkwakultura inklużjoni tas-sajjieda bil-mixi bħala eliġibbli għal appoġġ f'każ ta' waqfien temporanju deroga għall-waqfien temporanju għal bastimenti ġodda flessibbiltà sabiex jintużaw 10% tal-fondi baġitarji allokati lill-Prijorità 3 tal-Unjoni għoti ta' kapital operatorju u kumpens għat-tnaqqis ta' bejgħ u spejjeż addizzjonali ta' ħżin għall-bdiewa u l-proċessuri tal-akkwakultura dispożizzjonijiet għar-reġjuni l-aktar imbiegħda adattati biex jittrattaw il-konsegwenzi tal-kriżi B'rabta mal-ħżin, ir-regoli l-ġodda jipprovdu wkoll appoġġ lill-organizzazzjonijiet tal-produtturi u l-assoċjazzjonijiet tal-organizzazzjonijiet tal-produtturi għall-ħżin tal-prodotti tas-sajd u tal-akkwakultura. Il-kwantitajiet eliġibbli għall-għajnuna għall-ħżin ser jiżdiedu għal 25% tal-kwantitajiet annwali tal-prodotti kkonċernati. Barra minn hekk, emenda għar-regolament dwar l-OKS tagħmel possibbli l-użu tal-mekkaniżmu ta' ħżin jekk l-istati membri ma jkunux stabbilixxew u ppubblikaw prezzijiet limiti ta' attivazzjoni. Tippermetti wkoll lill-organizzazzjonijiet tal-produtturi tal-akkwakultura li jibbenefikaw mill-mekkaniżmu ta' ħżin. In-nefqa għall-operazzjonijiet appoġġati skont dawn il-miżuri tkun eliġibbli mill-1 ta' Frar 2020. Il-vot tal-Kunsill dwar l-emendi ttieħed permezz ta' proċedura bil-miktub, li ġiet konkluża llum. Il-Parlament Ewropew ivvota fis-17 ta' April 2019. Iż-żewġ istituzzjonijiet innegozjaw u pproċessaw il-proposta bħala kwistjoni ta' urġenza. Huwa mistenni li r-regolament emendatorju jiġi ppubblikat fil-Ġurnal Uffiċjali tal-UE fl-24 ta' April 2020. Ser jidħol fis-seħħ fil-jum ta' wara l-pubblikazzjoni tiegħu. Regolament emendatorju (test sħiħ) Regolament dwar il-FEMS Regolament dwar l-OKS fil-prodotti tas-sajd u l-akkwakultura It-tifqigħa tal-coronavirus COVID-19 u r-rispons tal-UE (informazzjoni ġenerali)